रेडक्रॉस रोड को तोड़कर छोड़ा राहगीरों को हो रही है परेशानी
गोहानारोड स्थित सीआईडी कार्यालय के सामने से महलाना रोड सेक्टर-23 को जाने वाली सड़क का निर्माण कार्य शुरू किया गया है। यह सड़क एक हफ्ते पहले तोड़ दी गई। जिसमें करीब एक से डेढ़ फीट गड्ढे हुए हैं। जिसके कारण वाहन चालकों का रास्ता बंद हो गया है। पैदल लोगों को यहां से गुजरने में काफी परेशानी हो रही है। सड़क पर कई दिनों से कोई काम नहीं हो रहा है। जिसके कारण आसपास के लोगों की बेचैनी गढ़ गई है। कई अहम सरकारी कार्यालय होने से आवागमन करने वाले अधिकारियों कर्मचारियों को भी घूमकर आना पड़ रहा है। लेकिन निर्माण करने वाले नगर निगम के अधिकारियों ठेकेदारों को इस रास्ते की अहमियत शायद पता नहीं है।
यह रास्ता करीब दो सालों से खराब पड़ा था। जिसे बनाने के लिए लंबे समय से आवाज उठ रही थी। जिसके बाद नगर निगम द्वारा इसका इस्टीमेट बना और रास्ते को निर्माण कार्य शुरू किया गया। लेकिन बनाने से पहले तोड़ा जा रहा है। लोगों का आरोप है कि जब तोड़ा इस गति से जा रहा है तो बनाया कब जाएगा। इस बारे में कोई भी कुछ बोलने को तैयार नहीं है।
^महलाना रोड सेक्टर-23 को आवागमन के लिए यह मुख्य रास्ता है। इसके अलावा कई जरूरी सरकारी विभागों का कार्यालय भी है। जिसके कारण इस रोड से हर दिन हजारों लोगों का आवागमन होता है। सड़क का निर्माण कार्य अतिशीघ्र होना चाहिए।’’दीपक, स्थानीयनिवासी।
^बाइक और कार का आवागमन रुकने से जो परेशानी हो रही है, वह अलग है। लेकिन पैदल इस पर चलने में दिक्कत हो रही है। निर्माण कार्य बंद हुए एक सप्ताह का समय बीत गया है। बिना लेवल किए ही सड़क को उसी प्रकार से छोड़ दिया गया।’’बंटी, कर्मचारी।
^सड़क निर्माण को लेकर निगम अगर पूरी तरह से तैयार नहीं था तो तोड़ने की जरूरत क्या थी। पहले टूटी सड़क को बनाने के लिए शिकायत करनी पड़ रही थी। अब सड़क बनने लग रही तो समस्या हो रही है। लापरवाही की हद है।’’नितिन, राहगीर।
^ सड़क पर आवागमन तो करीब 20 दिनों से बंद है। क्योंकि काम शुरू करने के साथ ही इसे बंद कर दिया गया था। अंत में और शुरू में जेसीबी से सड़क पर कट कर दिया गया है। जिसके कारण छोटे-बड़े सभी प्रकार के वाहनों का आवागमन बंद हो गया है। ’’ मन्नी,राहगीर।
सोनीपत . निगमद्वारा उखाड़ी गई सड़क जिससे राहगीरों को रही है परेशानी।
^सड़क पर बरसाती पानी की निकासी के लिए ड्रेन बनाने पर विचार किया जा रहा है। जिसके लिए काम रुका है। जनस्वास्थ्य विभाग के अधिकारियों से उनके सीवर की जानकारी ली जा रही है। एक दो दिन में प्लान फाइनल हो जाएगा। जिसके बाद निर्माण कार्य शुरू कर दिया जाएगा। सड़क को बनाने के लिए तोड़ रहे हैं। जल्द ही लोगों को एक अच्छी रोड मिलेगी।\\\'\\\'ठाकुर लालशर्मा, एक्सईएन, नगर निगम, सोनीपत।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva